paragraph_text: Johannes Gutenberg smatra se prvim izumiteljem tiskarskog stroja koji je u Europi izazvao kulturnu revoluciju. Gutenberg je 1440. godine došao na ideju da izlijeva pojedinačna slova od metala i da od slova sastavlja redove i stranice. Konstruirao je drvenu prešu pomoću koje se dobivao otisak pritiskom ravne ploče preko lista papira. Tako je 1455. godine objavio prvu tiskanu Bibliju.